Sanford B. Dole

Sanford Ballard Dole (Honolulu, 1844ko apirilaren 23a – ibidem, 1926ko ekainaren 9a) hawaiiar legegizon, epaile eta politikaria izan zen. Hawaiiko presidentea izan zen 1893tik 1898ra.

Sanforden gurasoak misiolari protestanteak ziren. Williams Collegen ikasi zuen Massachusettsen 1866-1867an eta hurrengo urtean abokatu bulego batean lan egin zuen Bostonen. 1873an Anna Prentice Caterekin ezkondu zen eta 1880an Honolulun notario izendatu zuten.

1884an eta 1886an, Hawaiiko Erresumako diputatu hautatu zuten, eta, parlamentutik, 1887ko konstituzioaren idazketan parte hartu zuen. Konstituzio honek erregearen botereak mugatu zituen eta herrialdeko eliteen boterea sendotu zuen.

Kalākaua erregeak Auzitegi Goreneko epaile izendatu zuen 1887an, eta Liliʻuokalani erreginak Kontseilu Pribatuko kide izendatu zuen 1891n.

1893ko urtarrilaren 17an, Hawaiiko errepublika aldarrikatu zen, eta behin-behineko gobernuko kide izendatu zuten Dole. 1894an presidentetzarako hauteskundeak irabazi zituen eta Hawaiiko Errepublikako lehen eta presidente bakarra bihurtu zen. 1898an Amerikako Estatu Batuetara bidaiatu zuen Hawaii Estatu Batuekin anexionatzea eskatzeko. 1898ko abuztuaren 12an anexioa gertatu zen.

1900 eta 1903 artean Hawaii estatuko gobernadore izan zen eta 1903tik 1915era Hawaiiko barrutiko epailea izan zen.

Kategoria:Honolulutarrak
Kategoria:Hawaiiko politikariak